**Մայքլ** «**Մայք**» **Ուիլեր** (անգլ.՝ Michael «Mike» Wheeler), Նեթֆլիքս հարթակի «Տարօրինակ դեպքեր» գիտական ֆանտաստիկա հեռուստասերիալի գեղարվեստական կերպար, որին մարմնավորել է կանադացի դերասան Ֆին Վուլֆհարդը։ Նա սերիալի գլխավոր կերպարներից մեկն է, ինչպես նաև Տասնմեկի ընկերը։

Կերպարի կենսագրություն
----------------------

### Առաջին եթերաշրջան

Սերիալի սկզբում Մայքը խաղում է Dungeons & Dragons խաղն իր լավագույն ընկերներ Դասթին Հենդերսոնի (Գեյթեն Մատարացո), Լուկաս Սինքլերի (Քալեբ Մաքլաֆլին) և Ուիլ Բայերսի (Նոա Շնափ) հետ 1983 թվականի նոյեմբերի 7-ին։ Մայքի մայրը ստիպում է նրանց վաղ ավարտել խաղը, և Մայքի ընկերները գնում են տուն։ Նույն գիշերը Ուիլը խորհրդավոր կերպով անհետանում է։

Հաջորդ օրը Մայքը, Դասթինը և Լուկասը, որոնք անհանգստացած էին Ուիլի անհետացումից, գնում են անտառ, որտեղ հայտնաբերվել է Ուիլի հեծանիվը և այնտեղ գտնում Տասնմեկ անունով մազերը սափրած աղջկա (Միլլի Բոբբի Բրաուն)։ Նրանք Տասնմեկին տանում են Մայքի տուն և թաքցնում են նրան նկուղում, որպեսզի «վատ մարդիկ» (Հոքինսի լաբորատորիայի գիտնականները, որոնք նրան գերության մեջ էին պահում) նրան չգտնեն։ Նրա անունն իմանալուց հետո Մայքը առաջարկում է նրան կարճ անվանել «Էլ» (անգլ.՝ Eleven):

Մայքը խնդրում է Տասնմեկին նրան և իր ընկերներին տանել այնտեղ, որտեղ գտնվում է Ուիլը։ Նա տանում է նրանց քարհանքի մոտ, որտեղ, ըստ երևույթին, հայտնաբերվել է Ուիլի դիակը։ Մայքը զայրանում է Տասնմեկի վրա, քանի որ նա չէր ասել իրեն Ուիլի մահվան մասին։ Աղջիկն իր գերբնական ուժերի շնորհիվ կապ է հաստատում Ուիլի հետ և տղաներին ապացուցում է, որ նա ողջ է։ Չորս հոգով նրանք գնում են դպրոց, դահլիճում հանդիպում է տեղի ունենում Ուիլի պատվին։ Հանդիպման ընթացքում Թրոյ և Ջեյմս անունով մի քանի խուլիգաններ սկսում են ծիծաղել՝ կատակելով Ուիլի ենթադրյալ մահվան մասին։ Մայքը սկսում է վիճել Թրոյի հետ։ Թրոյը ցանկանում է հարվածել Մայքին, սակայն այդ ժամանակ Տասնմեկը ստիպում է իր գերբնական ուժերով Թրոյին միզել իր տաբատի մեջ։

Նրանք վերադառնում են Մայքի նկուղ և պարզում են, որ Ուիլը մնացել է մեկ այլ աշխարհում, որը ստացել է «հակառակ կողմ» անվանումը, և նրան բռնել է հրեշը, որը հայտնի է որպես Դեմագորգոն։

Ուիլի հուղարկավորությունից հետո տղաները հարցնում են իրենց ուսուցչին՝ Պարոն Քլարկին, այլընտրանքային չափումների մասին և որոշում են, որ հակառակ կողմի դարպասները կունենան ուժեղ էլեկտրամագնիսական դաշտ, և նրանք կարող են օգտագործել կողմնացույցը՝ այն գտնելու համար։ Ի վերջո, նրանք պարզում են, որ Տասնմեկը կեղծել է կողմնացույցը, որպեսզի թույլ չտա նրանց հասնել լաբորատորիա։ Մայքի և Լուկասի միջև վեճ է սկսվում, որն, ի վերջո, վերածվում է ծեծկռտուքի, ինչի արդյունքում Տասնմեկը Մայքին պաշտպանելու համար վիրավորում է Լուկասին։ Տասնմեկը փախչում է, Լուկասը զայրացած հեռանում է՝ թողնելով Մայքին և Դասթինին մենակ։

Քայլելու ընթացքում Մայքը և Դասթինը հանդիպում են Թրոյին և Ջեյմսին, որոնք սպառնում են վնաս հասցնել Դասթինին, եթե Մայքը չցատկի բարձր ժայռից։ Մայքը ցատկում է ժայռից, սակայն Տասնմեկը բռնում է նրան իր ուժի միջոցով։ Աղջիկը բարձրացնում է իր ձեռքերը և վախեցնում է Թրոյին, որը սարսափած փախչում է։ Տասնմեկը, Մայքը և Դասթինը գրկախառնվում են։

Երեքն էլ վերադառնում են Մայքի տուն, որտեղ Լուկասը ռացիայով տեղեկացնում է նրանց «վատ մարդկանց» մոտենալու մասին։ Այս երեքին հետապնդում են Հոքինսի լաբորատորիայի բազմաթիվ գործակալները՝ դոկտոր Բրեների գլխավորությամբ։ Նրանք կարողանում են փախչել և հանդիպում են Լուկասին։ Մայքը Լուկասի հետ հաշտվում է։

Մայքի ավագ քույրը՝ Նենսին (Նատալիա Դայեր), և ոստիկանության շեֆը՝ Ջիմ Հոփերը (Դեյվիդ Հարբոր), օգտագործում են Ուիլի ռացիան՝ կապվելու Մայքի հետ, որը նրանց տեղեկացնում է իրենց գտնվելու վայրը։ Հոփերը փրկում է տղաներին և Տասնմեկին, ինչից հետո նրանք ուղևորվում են դպրոց։ Լողավազանում լցնում են ջուր և աղ, որպեսզի Տասնմեկը իր ուժերը օգտագործելով գտնի Ուիլին։ Մինչ Հոփերը և Ջոյսը՝ Ուիլի մայրը (Վայնոնա Ռայդեր), գնում են Ուիլին փնտրելու, այդ ընթացքում Մայքը, Տասնմեկը, Լուկասը և Դասթինը մնում են դպրոցում։ Դպրոցում լինելու ընթացքում Մայքը Տասնմեկին հրավիրում է դպրոցի ավարտական երեկոյին և նրանք առաջին անգամ համբուրվում են։ Դպրոց են գալիս բժիշկ Բրեները և նրա օգնականները։ Տասնմեկը սպանում է Բրեներին։ Տասնմեկը և Դեմագորգոնը բախվում են միմյանց, Տասնմեկը սպանում է արարածին և հաջողություն է մաղթում Մայքին։

### Երկրորդ եթերաշրջան

Երկրորդ եթերաշրջանի սկզբում Մայքը փորձում է ռացիայի միջոցով կապվել Տասնմեկի հետ։ Մայքը հանդիպում է Դասթինի, Լուկասի և Ուիլի հետ, և Ուիլը ունենում է տեսիլքներ հակառակ կողմի հետ կապված։ Հաջորդ օրը Դասթինը և Լուկասը սիրահարվում են նոր աշակերտուհի Մաքսին (Սեդի Սինկ) և փորձում են նրան միացնել իրենց խմբին, Մայքը չի համաձայնում։ Մայքը կռվում է Լուկասի և Դասթինի հետ։ Հելոուինի ժամանակ Ուլը լինում է Մայսքի հետ և տեսնում է տեսիլք։ Հաջորդ օրը աղբամանի միջից Դասթինը գտնում է նոր տեսակի արարած և նրան անվանում է Դարտանյան։ Երբ Ուիլը տեսնում է այդ արարածին, ասում է, որ այն հակառակ կողմից է։ Մայքը ցանկանում է սպանել նրան, և Դարտանյանը փախչում է։ Դարտանյանի որոնումների ժամանակ Մաքսը Մայքին փորձում է համոզել նրան թույլ տալ միանալ թիմին։ Հենց այդ պահին Տասնմեկը լինում է դպրոցում և կարծում է, թե Մայքը ֆլիրտ է անում Մաքսի հետ։ Խանդից աղջիկը իր գերբնական ուժերով նետում է Մաքսին սքեյթբորդի վրայից։ Մայքը կասկածում է, որ այս ամենի հետևում կանգնած է Տասնմեկը, բայց Տասնմեկը արդեն անհետացել էր։ Հենց այդ պահին Ուիլը կրկին ունենում է տեսիլք, հակառակ կողմի արարածի ոգին մտնում է նրա մեջ։

Մայքը մնում է Ուիլի հետ և միայն նա է իմանում հակառակ կողմի հրեշի մասին։ Ուիլը կրկին տեսնում է տեսիլքներ և սկսում է նկարել թունելներ։ Ջոյսի նոր ընկերը՝ Բոբը, հասկանում է, որ տղան նկարում է Հոքինսի քարտեզը։ Ուիլը տեսիլքի միջոցով տեսնում է, որ Հոփերը ծուղակի մեջ է, և քարտեզի միջոցով նրանք գտնում են Հոփերի գտնվելու վայրը։ Ջոյսը և Բոբը գնում են Հոփերին փրկելու։ Հոքինսի լաբորատորիայի բժիշկները սկսում են այրել հակառակ կողմի արարածին, և այդ պահին Ուիլը սկսում է գոռալ։ Նա նույնպես զգում է ցավ։ Տղային տեղափոխում են Հոքինսի լաբորատորիա, որպեսզի կարողանան բուժել։

Արթնանալուց հետո Ուիլը չի ճանաչում Բոբին և իր բուժող բժշկին, Մայքին նա հազիվ է ճանաչում։ Երբ բժիշկ Օուենսը փորձեր է կատարում, նա ասում է, որ Ուիլը վարակվել է հակառակ կողմի արարծի վիրուսով և համարվում է վիրուսի տերը։ Երբ նրանք սկսում են այրել հակառակ կողմի արարածից մի մասը, Ուիլը սկսում է գոռալ և ցավ զգալ։ Ուիլը գիտանաններին ասում է, որ նրանք կարող են թունելով իջնել և հաղթել Դեմոգորգոնին, սակայն դա լինում է ծուղակ։ Ուիլին կառավարում է հակառակ կողմի հրեշը։ Դեմագորգոն արարածները լաբորատորիայից դուրս են գալիս և սպանում են բոլոր գիտնականներին։ Մնացածը փորձում են փախչել, սակայն էլեկտրականությունը լինում է անջատված, և լաբորատորիայի դռները առանց էլեկտրականության հնարավոր չի լինում բացել, Բոբը որոշում է իջնել նկուղ՝ այն միացնելու նպտակով։ Նա կարողանում է միացնել էլեկտրականությունը, բայց լաբորատորիայից դուրս գալու ճանապարհին Դեմագորգոն արարածները սպանում են նրան։

Դասթինը կռահում է, որ Ուիլը Դեմագորգոնի բանակից է և արարածի հետ կապված ամեն ինչ ոչնչացնելու դեպքում Ուիլը կմահանա Դեմագորգոնների հետ միասին։ Նրանք որոշում են Ուիլին տանել անծանոթ վայր և փորձել նրա միջից հանել Դեմագորգոնի ոգին։ Ջոյսի տունը նրանք դատարկում են և Ուիլի համար դարձնում են անծանոթ։ Մայքը, Ջոյսը, Հոփերը և Ջոնաթանը փորձում են հարցաքննել Ուիլին։ Այնուհետև Հոփերը նկատում է, որ Ուիլը նրանց հետ կապվում է Մորզեի այբուբենի միջոցով՝ պահանջելով փակել հակառակ կողմի դարպասները։ Դրանից հետո զանգում է հեռախոսը և Ուիլը լսում է դրա ձայնը, նա հասկանում է, որ գտնվում է իրենց տանը և Դեմագորգոնները գտնում են նրանց։ Երբ նրանք շրջապատված են Դեմադոգներով, Տասնմեկը այդ պահին ժամանում է և ոչնչացնում նրանց։ Չնայած Մայքը ուրախ էր, որ աղջիկը ողջ է մնացել՝ նա շուտով իմանում է, որ Հոփերը թաքցրել է նրան, և սկսում է թշնամաբար վերաբերվել նրան։ Խումբը մշակում է պլան, ըստ որի՝ Ջոյսը, Ջոնաթանը և Նենսին գնում են Հոփերի խրճիթ՝ Ուիլի միջից Դեմագորգոնի ոգին քշելու նպատակով։ Ջոյսը կռահում է, որ այսքան ժամանակ Ուիլը վարակված է եղել վիրուսով, և նրանք պայմաններ են ստեղծել վիրուսի համար։ Նրանք վառում են կրակ և Ուիլին կապում են, քանի որ Դեմագորգոնը սիրում էր սառնություն։ Արարածի ոգին դուրս է գալիս Ուիլի միջից։

Վերադառնալով տուն՝ Մայքը մի ծրագիր է մշակում, թե ինչպես կարելի է շեղել Դեմագորգոններին Հոքինսի լաբորատորիայից, որպեսզի Տասնմեկը և Հոփերը ապահով հասնեն դարպասներին։ Նախքան այս ծրագիրը իրականացվելը Մաքսի դաժան ավագ եղբայրը՝ Բիլլին, ժամանում է տուն՝ Մաքսին որոնելու նպատակով։ Սթիվը փորձում է միջամտել, ինչն ավարտվել է նրանով, որ Բիլլին դաժան ծեծի է ենթարկվում Սթիվի կողմից։ Մաքսը, ի վերջո, քնեցնում է իր եղբորը և առևանգում է նրա մեքենան, նրանք հասնում են Դեմոգոգոնների գլխավոր օճախ։ Խումբը մտնում է թունելով ու բենզին է լցնում։ Այնուհետև Սթիվը այրում է օջախը, և խումբը փախչում է։

Ամիսներ հետո Մայքը Տասնմեկին հրավիրում է դպրոցի ավարտական երեկույթին, նրանք պարում են և առաջին անգամ համբուրվում են՝ որպես զույգ։

### Երրորդ եթերաշրջան

Մայքը և Ջեյնը սկսում են հանդիպել և ամեն երեկո կրքոտ համբուրվում են։ Հոփերին նյարդայնացնում է այդ ամենը և իրեն զգում է անհարմար։ Ջոյսի հետ խորհրդակցելուց հետո, նա պատրաստվում է Մայքի և Ջեյնի հետ խոսել այդ թեմայով։ Սակայն ամեն ինչ այլ կերպ է դասավորվում։ Հոփերը սպառնում է Մայքին, որ եթե Ջեյնից հեռու չմնա ապա նա կարգելի Ջեյնին հանդիպել տղայի հետ։ Վախենալով Հոփերից Մայքը Ջեյնին ստում է և ասում է նրան, թե իր տատիկը մահանում է և երկար ժամանակ նրանք չեն կարող հանդիպել։ Սակայն Մայքն իրեն մեղավոր է զգում ստելու համար և Լուկասի առաջարկով գնումներ է կատարում՝ ներողություն խնդրելու համար։ Ամեն ինչ լինում է թանկ և նա ոչինչ չի գնում։ Խանութում լինում են նաև Ջեյնը և Մաքսը, աղջիկը Մայքին տեսնելով ասում է, որ թողնում է նրան։

Մայքը և Լուկասը սկսում են քննարկել «կանանց տրամաբանությունը» և Ուիլը նյարդայնանում է, նա չի սիրում ռոմանտիկ հարաբերություններ և անվերջ տղաներին ասում է, որ խաղան իրենց սիրելի Dungeons and Dragons խաղը։ Մայքը արագ ձևով ավարտում է խաղը և դրանից հետո Ուիլը կռվում է նրա հետ։ Իրենց մեղավոր զգալով, Մայքը և Լուկասը հաշտվում են Ուիլի հետ, որն այնուհետև պատմում է նրանց, որ ամռանը երկու անգամ զգացել է Դեմագորգոնի ներկայությունը։

Ծանոթագրություններ
------------------

1. ↑  «What was the deal with Mike Wheeler in 'Stranger Things 2'?»։ *Mashable* (անգլերեն)։ 2017 թ․ նոյեմբերի 2։ Վերցված է 2019 թ․ սեպտեմբերի 21
2. ↑  Romano Evan (2019 թ․ հուլիսի 11)։ «The Definitive Power Ranking of Every Stranger Things Character After Season 3»։ *Men’s Health*։ Վերցված է 2019 թ․ օգոստոսի 8